Gite nana njuppa gonɗi mi tinaani, Alla e am nattude anndude ɗo ngon-mi. Gite am ena ndaara binndi ɗi calii-mi goongɗinde; hakkille am ena wanngoo hakkunde Aram, Cubalel, Pari e Dakaar. Habraama kadi e jaayndeeji Senegaal keewɗi wonde won Minikaar baɗɗo aksidaa e laawol Linngeer, sara nokku ena wiyee Ɓulal. Yimɓe njeegomo mbiyaama ena mbaasi piɗtaali mum'en. Kono haa jooni miɗo ɗaminii wooda ɗo kabaaru ummii, wiyee wonaa Maamuudu Buubu! Miɗo ɗaminii finde, mi tawa ndeke ngonnoo-mi tan ko e fenaande koyɗol. Yaa Alla Toowɗo!